De næste måneder vil Michael Storm Klausen være konstitueret sygehusdirektør på Sygehus Thy-Mors. Michael Storm Klausen var for to uger siden involveret i et trafikuheld, og mens han genoptræner, vil Stouby Andersen være direktør. - Jeg er glad for, at Simon har sagt ja til udfordringen. Simon har både solide økonomifaglige og menneskelige kompetencer, og jeg er sikker på, at han er den rette mand til at supplere de to øvrige i sygehusledelsen i den periode, hvor Michael er sygemeldt, siger Peter Larsen, konstitueret sundhedsdirektør i Region Nordjylland. 42-årige Simon Stouby Andersen er kontorchef i regionens centrale økonomifunktion, og han indgår i sygehusets ledelse med cheflæge Hans Ole Holdgaard og chefsygeplejerske Lone Sandahl.

Referat:
Simon Stouby Andersen tiltræder som direktør, mens Michael Storm Klausen genoptræner efter færdselsuheld.